שולה שפיגל

שולה שפיגל היא מפיקת טלוויזיה ישראלית.

ביוגרפיה 
שולה שפיגל נולדה בגבעתיים לשושנה ויוסף שינמן. בוגרת תואר ראשון בחוגים היסטוריה ומדע המדינה באוניברסיטה העברית ובעלת תעודת הוראה. שפיגל לימדה במשך חמש שנים היסטוריה בחטיבת הביניים "שמואל הנגיד הרצליה", עד שהחליטה, בשנות השלושים לחייה, לעסוק בתקשורת. היא למדה במכללה ללימודי טלוויזיה שהוקמה באולפני הרצליה ועם תום לימודיה המשיכה לעבוד באולפנים, תחילה כתחקירנית ובהמשך כמפיקה. בשנת 90׳, לאחר שעבדה במשך עשור כשכירה באולפנים, פתחה שפיגל יחד עם איש העסקים אברהם בלונדר את "ראבל", משרד עצמאי להפקת פרסומות וסרטי תדמית. לאחר שש שנים קנתה שפיגל את חלקו של בלונדר והמשיכה בניהול החברה לבדה, ובהמשך צירפה אליה כשותפים גם את עמית דקל ונירית ירון. עם הקמת ערוץ 2, "ראבל" הפכה לאחת מן החברות המובילות בישראל בתחום הפקת סרטי פרסומות. במסגרת "ראבל" החלה שפיגל להפיק גם סרטים דוקומנטריים, שהיו רווחיים הרבה פחות מן הפרסומות שהפיקה החברה בתחילת הדרך, ובסופו של דבר פרשה שפיגל מהשותפות.

בשנת 2000 הקימה שפיגל את חברת "שפיגל הפקות", שעסקה גם בהפקת סרטי תדמית ופרסומות, אך בעיקר בהפקת סדרות וסרטים דוקומנטריים. ב-2007 הקימה יחד עם דנה עדן את החברה "שולה ודנה הפקות" - החברה היחידה בישראל שבראשה עומדות שתי נשים. יחד הפיקו השתיים שורה של סדרות דוקו ודרמה מצליחות, ביניהן הסדרה ׳טהרן׳ שזכתה בפרס אמי הבינלאומי בשנת 2021 בקטגוריית סדרת הדרמה הטובה ביותר, הייתה מועמדת לפרס Critics' Choice Movie Awards  ונמכרה לשירות הסטרימינג של אפל באחת מהעסקאות הגדולות ביותר בתעשייה הישראלית.

בשנת 2021, זכתה שפיגל בפרס מפעל חיים מטעם פורום היוצרים הדוקומנטריים, ובשנת 2022 נכנסה יחד עם דנה עדן לרשימת "Powerful Women" מטעם מגזין פורבס.

סרטים, סדרות ופרסומות בהפקתה 

"1990-2000 – ראבל הפקות:

"אטמוספירה", מגזין הווידאו במטוסי אל על, "אמא באה לעולם ואבא גם" - קלטת הדרכה להורים צעירים, "מלחמות היהודים" עם עופר שלח (ערוץ 8), "תחקירים" עם בילי מוסקונה (ערוץ 8), חדרים (ערוץ 8), תוכניות עבור ערוץ הילדים, סרטי פרסומות עבור: אל-על, שטראוס, בנק לאומי, הבנק הבינלאומי, פלאפון, יפאורה תבורי, מקדונלד׳ס, עלית ועוד.

2000-2007 – שולה שפיגל הפקות: 

"העתיד כבר כאן" (סדרה, ערוץ 8), THE ATLANTIC DRIFT (קופרודוקציה ישראלית צרפתית, ערוץ 8), "בית הילדים" (הקרן החדשה לקולנוע וטלוויזיה, הרשות השנייה לטלוויזיה ולרדיו), "אז הרצל אמר" (סדרה, קרן אבי חי, ערוץ 8), "לימוזינה עם גיל ריבה", (סדרה, ערוץ 10), "הסבון בכה מאד" (סרט, ערוץ 8).

2007 – 2022 – דנה ושולה הפקות: 
 סדרות דוקומנטריות: "לונדון פינת בן יהודה" (זוכת פרס האקדמיה ופרס היצירה הדוקומנטרית, קרן אבי חי, יס דוקו וערוץ 10), "הצבר" (קרן אבי חי, ערוץ 8 וערוץ 10), "צבא העם" (רשת 13), "משפחות" (הוט), "נקודת מפנה" (כאן 11), "עושים לביתנו" (כאן 11), "הפרקליטות" (יס דוקו).
 סרטים דוקומנטריים: "חיים באשליות" (הקרן החדשה לקולנוע וטלוויזיה, יס דוקו), "אהבה לא צפויה" (יס דוקו), "מרוששות" (קרן רבינוביץ, ערוץ 8, זוכה פרס אופיר), "תחנה סופית" (קרן מקור, ערוץ 8), "עוקף לוד" (פרויקט ״שווים״ של הרשות השנייה, קרן גשר ופסטיבל ירושלים), "הרצח בקולנוע צפון" (כאן 11, זוכה פרס המבקרים), "גשם בעיניים" (הקרן החדשה לקולנוע וטלוויזיה, קרן גשר, קרן אבי חי, מפעל הפיס, ערוץ 8, זוכה פרס אופיר), "שיר ערש לעמק" (הקרן החדשה לקולנוע וטלוויזיה, מפעל הפיס, ערוץ 8), "שמנה" (קשת 12), "הקללה של ויקטור" (הקרן החדשה לקולנוע וטלוויזיה, ערוץ 8), "החברים מהכיתה שלי" (יס דוקו), "מוזות" - פרק על המשורר רוני סומק (כאן 11) "יוסי שריד - ערוץ 8 הוט, קרן מקור,פסטיבל דוקאביב.
 תוכניות לילדים: "דן ומוזלי" (חינוכית, זוכת פרס האקדמיה), "אולי פיל" (חינוכית, זוכת פרס האקדמיה), "ראש מלא סיפורים" (סדרת פודקאסטים, חינוכית), "להציל את חיות הבר" (כאן חינוכית, זוכת פרס האקדמיה), "שקשוקה" (כאן חינוכית).
 סדרות מתוסרטות: "יום האם" (קשת 12), "תמיד אותו חלום" (הוט, זוכת פרס האקדמיה), "חמישה גברים וחתונה" (ערוץ 10), "המדובב" (שתי עונות, yes), "יש לה את זה" (קשת 12), "זה לא הגיל" (קשת 12), "לא לפני הילדים" (ערוץ 10), "הצרות שלי עם נשים" (שתי עונות, ערוץ 10), "מייקל" (עונה שנייה, yes), "טהרן" (שתי עונות, זוכת פרס אמי הבינלאומי, כאן 11 ו-אפל TV פלוס).
 פרויקטים מיוחדים: מוזיאון אנו (לשעבר בית התפוצות) – הפקת 15 סרטים עבור המוזיאון, מוזיאון תל אביב – ארבעה סרטים, יד ושם - הפקת התערוכה "שומר אחי אנוכי" בנושא חסידי אומות עולם, יד בן-צבי ובית התפוצות - "רואים את הקולות" – פרויקט תיעוד מורשת יהודי ארצות ערב ואיראן.

חיים אישיים 
לשפיגל שני אחים - עורך הדין והסופר דן שינמן, וסגן נשיא בית המשפט המחוזי בדימוס יעקב שינמן. לשפיגל שני ילדים ושבעה נכדים, היא גרושה וחיה מזה חמישה עשורים בהרצליה.

קישורים חיצוניים 
 המפיקה של הסדרה "טהרן": "40 שנה חיכיתי לרגע הזה", באתר "כלכליסט".
 "תמצאי שותפה טובה שתשלים אותך. נשים זה כוח", באתר "דה מארקר".
 שולה שפיגל ודנה עדן חושפות: כך מוכרים סדרה לישראלית לאפל ב-20 מיליון דולר, פודקאסט באתר "דה מארקר".
 "מהר מאוד הם הבינו מי זאת הבלונדינית שעומדת מולם": הדרמה מאחורי הקלעים של סדרת הטלוויזיה ׳טהרן׳", באתר "דה מארקר.
 "שולה שפיגל, המפיקה של טהרן (בין השאר) מספרת על קריירה של 35 שנה", בפודקאסט "בום בפריים".

הערות שוליים 

2022 12
מפיקות טלוויזיה ישראליות
מפיקות קולנוע ישראליות